
Euroopa Parlament,
–	võttes arvesse komisjoni ettepanekut Euroopa Parlamendile ja nõukogule (COM(2016)0467) ja muudetud ettepanekut (COM(2020)0611),
–	võttes arvesse Euroopa Liidu toimimise lepingu artikli 294 lõiget 2 ja artikli 78 lõike 2 punkti d ning artikli 79 lõike 2 punkti c, mille alusel komisjon esitas ettepaneku Euroopa Parlamendile (C8‑0321/2016),
–	võttes arvesse õiguskomisjoni arvamust esitatud õigusliku aluse kohta,
–	võttes arvesse Euroopa Liidu toimimise lepingu artikli 294 lõiget 3 ja artikli 78 lõike 2 punkti d,
–	võttes arvesse Tšehhi Senati, Itaalia Senati ja Rumeenia Saadikutekoja poolt protokolli nr 2 (subsidiaarsuse ja proportsionaalsuse põhimõtte kohaldamise kohta) alusel esitatud põhjendatud arvamusi, mille kohaselt seadusandliku akti eelnõu ei vasta subsidiaarsuse põhimõttele,
–	võttes arvesse Euroopa Majandus- ja Sotsiaalkomitee 14. detsembri 2016. aasta arvamust[footnoteRef:1] ning 25. veebruari 2021. aasta arvamust[footnoteRef:2], [1:  	ELT C 75, 10.3.2017, lk 97.]  [2:  	ELT C 155, 30.4.2021, lk 64.] 

–	võttes arvesse Regioonide Komitee 8. veebruari 2017. aasta arvamust[footnoteRef:3] ning 19. märtsi 2021. aasta arvamust[footnoteRef:4], [3:  	ELT C 207, 30.6.2017, lk 67.]  [4:  	ELT C 175, 7.5.2021, lk 32.] 

–	võttes arvesse vastutava komisjoni poolt kodukorra artikli 74 lõike 4 alusel heaks kiidetud esialgset kokkulepet ja nõukogu esindaja poolt 8. veebruari 2024. aasta kirjas võetud kohustust kiita Euroopa Parlamendi seisukoht heaks vastavalt Euroopa Liidu toimimise lepingu artikli 294 lõikele 4,
–	võttes arvesse esimeeste konverentsi 21. veebruari 2024. aasta otsust lubada kodanikuvabaduste, justiits- ja siseasjade komisjonil seadusandlik menetlus osadeks jagada ning ja jätkata menetlust, esitades kaks eraldi konsolideeritud teksti täiskogule arutamiseks,
–	võttes arvesse kodukorra artikleid 59 ja 40,
–	võttes arvesse kodanikuvabaduste, justiits- ja siseasjade komisjoni raportit (A8‑0171/2018),
1.	võtab vastu allpool toodud esimese lugemise seisukoha;
2.	palub komisjonil ettepaneku uuesti Euroopa Parlamendile saata, kui komisjon asendab selle uue ettepanekuga, muudab seda oluliselt või kavatseb seda oluliselt muuta;
3.	teeb presidendile ülesandeks edastada Euroopa Parlamendi seisukoht nõukogule ja komisjonile ning liikmesriikide parlamentidele.

